SCC ร่วง 3% โบรกฯมองกำไร Q3 อ่อนแอ – ธุรกิจ CBM หดตัว
SCC ร่วง 3% โบรกมองมูลค่าหุ้นลด หลังคาดกำไรไตรมาส 3/2564 หดตัวมากตามกำไรเคมีภัณฑ์ลดลง และธุรกิจ CBM ที่อ่อนแอลงและไม่มีรายได้เงินปันผลเข้ามา แนะ “ถือ” ราคาเป้าหมาย 456 บาท
21 ก.ค. 2564


ผู้สื่อข่าวรายงานว่าวันนี้ (21 ก.ค. 2564) ราคาหุ้น บริษัท ปูนซิเมนต์ไทย จำกัด(มหาชน) หรือ SCC ณ เวลา 12.22 น. อยู่ที่ระดับ 410.00 บาท ลดลง 12.00 บาท หรือ 2.84% โดยทำจุดสูงสุดที่ 422.00 บาท และทำจุดต่ำสุดที่ 408.00 บาท ด้วยมูลค่าการซื้อขาย 1.02 พันล้านบาท

บล.กสิกรไทย ระบุในบทวิเคราะห์ฯปรับลดคำแนะนำหุ้น SCC เป็น “ถือ” จาก “ซื้อ” พร้อมลดราคาเป้าหมายเป็น 456 บาท เพราะคาดถึงการปรับลดลงของมูลค่าหุ้นจากคาดการณ์ว่ากำไรจะปรับลดลงในอนาคต 
ทั้งนี้แม้ว่าจะคาดกำไรไตรมาส 2/2564 จะอยู่ที่ 1.51 หมื่นล้านบาท เติบโตขึ้น 61% จากงวดเดียวกันของปีก่อน และ 1% จากไตรมาสก่อน จากธุรกิจเคมีภัณฑ์และรายได้เงินปันผลที่ดีขึ้นคาดเป็นกำไรสูงสุดของปีนี้ แต่ประเมินว่ากำไรไตรมาส 3/2564 จะลดลงอย่างมากตามอัตรากำไรเคมีภัณฑ์ลดลง ธุรกิจ CBM ที่อ่อนแอลงและไม่มีรายได้เงินปันผลเข้ามา